**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

64.

 На основу члана 6. Одлуке о студентским стипендијама (''Сл. лист општине Ћићевац'', бр. 20/15), Комисија за стипендирање студената, на седници одржаној 20.11.2019. године, донела је

### РЕШЕЊЕ

### О РАСПИСИВАЊУ ЈАВНОГ КОНКУРСА ЗА ДОДЕЛУ

### СТУДЕНТСКИХ СТИПЕНДИЈА ЗА ШКОЛСКУ 2019/2020. ГОДИНУ

1. Расписује се Јавни конкурс за доделу стипендија студентима високошколских установа.
2. Општина Ћићевац додељује стипендије за школску 2019/2020. годину, у циљу системског и организованог помагања студентима у школовању, у складу са чланом 4. Одлуке о студентским стипендијама (''Сл. лист општине Ћићевац'', бр. 20/15), под следећим УСЛОВИМА:
* да су студенти студија првог степена (основне академске студије и основне струковне студије) или другог степена (мастер академске студије),
* да имају пребивалиште на територији општине Ћићевац,
* да су студенти чије се студије финансирају из буџета Републике Србије,
* да су студенти најмање друге године на некој од високошколских установа чији је оснивач Република Србија, аутономна покрајина или јединица локалне самоуправе,
* да имају успех са просечном оценом од најмање 8,00 на претходној години студија,
* студенти другог степена имају право на стипендију уколико нису у радном односу и имају успех са просечном оценом свих положених испита од најмање 8,00, на претходним студијама првог степена.

Право на студентску стипендију, нема студент који је право на студентски кредит или студентску стипендију остварио по републичким прописима, у складу са Законом о ученичком и студентском стандарду.

Право на студентску стипендију имају и студенти последње (завршне) године факултета, при чему се последњом годином рачуна година са последњим семестром студија.

1. ПОТРЕБНА ДОКУМЕНТА која се достављају уз пријаву (у оригиналу или овереној фотокопији), којим се доказује испуњеност услова су:
* потврда факултета да је студент чије се студије финансирају из буџета Републике Србије први пут уписао одређену годину студија у школској години у којој је објављен конкурс,
* потврда факултета о висини просечне оцене на претходној години студија (по потреби и копија индекса- оцена о положеним испитима),
* фотокопија личне карте (извод из читача) студента или уверење о пребивалишту,
* доказ да студент на студијама другог степена није у радном односу- извод из евиденције незапослених лица Националне службе за запошљавање- издаје надлежни орган за тржиште рада у општини Ћићевац,
* за студенте другог степена, потврда факултета о висини просечне оцене свих положених испита на студијама првог степена (по потреби и копија индекса).

Подносилац пријаве се изјавом опредељује за остваривање права на једну од могућих стипендија- кредита (општинска или републичка).

1. Пријаве на Јавни конкурс са потребном документацијом, подносе се непосредно или путем поште организационој јединици Општинске управе - Одсеку за друштвене делатности, са назнаком ''За Комисију за стипендирање''.
2. РОК за подношење пријава на Јавни конкурс је до 09.12.2019. године.
3. Комисија разматра пријаве и у року од 15 дана од дана закључења конкурса сачињава предлог Председнику општине о броју стипендија које треба одобрити, а које испуњавају услове из конкурса.

 Предлог из претходног става овог члана, објављује се на огласној табли Општинске управе.

 На предлог Комисије о броју стипендија које треба одобрити, може се изјавити приговор Општинском већу, у року од 8 дана од дана пријема обавештења о непостојању (неиспуњавању) услова за доделу стипендије.

1. Стипендије се исплаћују током целе календарске (школске) године, осим за месец јули и август.
2. Права и обавезе између корисника и даваоца стипендије ближе се уређују Уговором о стипендирању који са корисником потписује Председник општине.
3. Ово решење објавити у ''Сл. листу општине Ћићевац''.

КОМИСИЈА ЗА СТИПЕНДИРАЊЕ СТУДЕНАТА

Бр. 67- 1/19-03 од 20.11.2019. године

 ПРЕДСЕДНИК

 Иван Газибарић, с.р.

### ЈАВНИ КОНКУРС

### ЗА ДОДЕЛУ СТУДЕНТСКИХ СТИПЕНДИЈА ЗА ШКОЛСКУ 2019/2020. ГОДИНУ

1. Расписује се Јавни конкурс за доделу стипендија студентима високошколских установа.
2. Општина Ћићевац додељује стипендије за школску 2019/2020. годину, у циљу системског и организованог помагања студентима у школовању, у складу са чланом 4. Одлуке о студентским стипендијама (''Сл. лист општине Ћићевац'', бр. 20/15), под следећим УСЛОВИМА:
* да су студенти студија првог степена (основне академске студије и основне струковне студије) или другог степена (мастер академске студије),
* да имају пребивалиште на територији општине Ћићевац,
* да су студенти чије се студије финансирају из буџета Републике Србије,
* да су студенти најмање друге године на некој од високошколских установа чији је оснивач Република Србија, аутономна покрајина или јединица локалне самоуправе,
* да имају успех са просечном оценом од најмање 8,00 на претходној години студија,
* студенти другог степена имају право на стипендију уколико нису у радном односу и имају успех са просечном оценом свих положених испита од најмање 8,00, на претходним студијама првог степена.

Право на студентску стипендију, нема студент који је право на студентски кредит или студентску стипендију остварио по републичким прописима, у складу са Законом о ученичком и студентском стандарду.

Право на студентску стипендију имају и студенти последње (завршне) године факултета, при чему се последњом годином рачуна година са последњим семестром студија.

1. ПОТРЕБНА ДОКУМЕНТА која се достављају уз пријаву (у оригиналу или овереној фотокопији), којим се доказује испуњеност услова су:
* потврда факултета да је студент чије се студије финансирају из буџета Републике Србије први пут уписао одређену годину студија у школској години у којој је објављен конкурс,
* потврда факултета о висини просечне оцене на претходној години студија (по потреби и копија индекса- оцена о положеним испитима),
* фотокопија личне карте (извод из читача) студента или уверење о пребивалишту,
* доказ да студент на студијама другог степена није у радном односу- извод из евиденције незапослених лица Националне службе за запошљавање- издаје надлежни орган за тржиште рада у општини Ћићевац,
* за студенте другог степена, потврда факултета о висини просечне оцене свих положених испита на студијама првог степена (по потреби и копија индекса).

Подносилац пријаве се изјавом опредељује за остваривање права на једну од могућих стипендија- кредита (општинска или републичка).

1. Пријаве на Јавни конкурс са потребном документацијом, подносе се непосредно или путем поште организационој јединици Општинске управе - Одсеку за друштвене делатности, са назнаком ''За Комисију за стипендирање''.
2. РОК за подношење пријава на Јавни конкурс је до 09.12.2020. године.
3. Комисија разматра пријаве и у року од 15 дана од дана закључења конкурса сачињава предлог Председнику општине о броју стипендија које треба одобрити, а које испуњавају услове из конкурса.

 Предлог из претходног става овог члана, објављује се на огласној табли Општинске управе.

 На предлог Комисије о броју стипендија које треба одобрити, може се изјавити приговор Општинском већу, у року од 8 дана од дана пријема обавештења о непостојању (неиспуњавању) услова за доделу стипендије.

1. Стипендије се исплаћују током целе календарске (школске) године, осим за месец јули и август.
2. Права и обавезе између корисника и даваоца стипендије ближе се уређују Уговором о стипендирању који са корисником потписује Председник општине.

КОМИСИЈА ЗА СТИПЕНДИРАЊЕ СТУДЕНАТА

Бр. 67- 1 /19-03 од 20.11.2019. године

 ПРЕДСЕДНИК

 Иван Газибарић, с.р.

65.

На основу члана 46. Закона о локалној самоуправи („Сл. гласник РС“, бр. 129/07, 83/14 – др. закон, 101/16 – др. закон и 47/18), члана 64. Статута општине Ћићевац („Сл. лист општине Ћићевац“, бр. 3/19), Општинско веће општине Ћићевац, на 196. седници одржаној 25.11.2019. године, доноси

РЕШЕЊЕ

 О РАЗРЕШЕЊУ ЧЛАНОВА КОМИСИЈЕ ЗА ИЗРАДУ ПРЕДЛОГА ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА НА ТЕРИТОРИЈИ ОПШТИНЕ ЋИЋЕВАЦ

1. Овим решењем разрешавају се чланови Комисије за израду Предлога годишњег програма заштите, уређења и коришћења пољопривредног земљишта на територији општине Ћићевац, именовани решењем Општинског већа бр. 320-5/16-01 од 18.2.2016. године и то:
2. Марија Кузмановић, председник
3. Мирослав Здравковић, заменик председника
4. Марија Медаровић, члан
5. Драгана Милосављевић, члан
6. Анђелка Богосављевић, члан
7. Милан Милосављевић, члан
8. Ивана Крстић, члан
9. Решење објавити у „Службеном листу општине Ћићевац“.
10. Решење доставити именованим из тачке 1. овог решења и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 320-21/19-02 од 25.11.2019 године

 ПРЕДСЕДНИК

 Златан Кркић, с.р.

66.

На основу члана 60, 61, 61а и 64а Закона о пољопривредном земљишту („Службени гласник РС“, бр. 62/06, 65/08 – др. закон, 41/09, 112/15, 80/17 и 95/18), члана 64. Статута oпштине Ћићевац („Службени лист општине Ћићевац“, бр. 3/19), Општинскo веће општине Ћићевац, на 196. седници која је одржана дана 25.11.2019. године, донело је

Р Е Ш Е Њ Е

О ОБРАЗОВАЊУ КОМИСИЈЕ ЗА ИЗРАДУ ПРЕДЛОГА ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА

НА ТЕРИТОРИЈИ ОПШТИНЕ ЋИЋЕВАЦ

I – Образује се Комисија за израду Предлога годишњег програма заштите, уређења и коришћења пољопривредног земљишта на територији општине Ћићевац (у даљем тексту: Комисија).

II– У Комисију, на период од 4 године, именују се:

за председника:

Марија Кузмановић, дипл.инж. пољопривреде

за чланове:

1. Марија Медарoвић, дипл.економиста;

2. Драгана Милосављевић, дипл.менаџер;

3. Анђелка Богосављевић, геометар;

4. Милорад Петковић, дипл. правник.

III- Задатак Комисије је:

а) да пре израде Предлога годишњег програма заштите, уређења и коришћења пољопривредног земљишта на територији општине Ћићевац (у даљем тексту: Предлог годишњег програма) обавести јавним позивом образовне установе – школе, стручне пољопривреде службе, социјалне установе, високообразовне установе

– факултете и научне институте чији је оснивач држава, установе за извршење кривичних санкција и правна лица у државној својини регистрована за послове у области шумарства, да Комисији доставе захтеве за признавање права на коришћење пољопривредног земљишта у државној својини без плаћања накнаде у површини која је примерена делатности којом се баве, да размотри достављене захтеве и донесе одлуку о истим (члан 61. Закона о пољопривредном земљишту);

б) да пре израде Предлога годишњег програма обавести јавним позивом правна и физичка лица која су власници функционалног система за наводњавање и одводњавање, рибњака, вишегодишњих засада старијих од три године, а млађих од 15 година у роду, винограда старијих од три године, а млађих од 30 година у роду, функционалних пољопривредних објеката, а који се налазе на земљишту у државној својини и правна и физичка лица која су власници објеката за узгој и држање животиња и која се баве узгојем и држањем животиња, а у циљу производње хране за животиње, да Комисији доставе захтеве за признавање права пречег закупа са потребном документацијом, најкасније до 30. октобра текуће године за наредну годину, да размотри достављене захтеве и донесе одлуку о истим (члан 64а Закона о пољопривредном земљишту);

в) да изради Предлог годишњег програма у складу са одредбама чл. 60, 61, 61а и 64а Закона о пољопривредном земљишту, упутствима и Инструкцијом Министарства пољопривреде, шумарства и водопривреде о изради годишњег програма заштите, уређења и коришћења пољопривредног земљишта и поступка јавног надметања, број: 320-11-5512/2009-06 од 3.11.2010. године;

г) да прибави мишљење Комисије за давање мишљења, коју образује председник општине/градоначелник, а која у свом саставу има најмање половину чланова физичких лица – пољопривреднике који су уписани у Регистар пољопривредних газдинстава у складу са прописом којим се уређује упис у Регистар пољопривредних газдинстава на Предлог годишњег програма (члан 60. став 3. Закона о пољопривредном земљишту);

д) да прибави писану сагласност Министарства пољопривреде, шумарства и водопривреде на Предлог годишњег програма (члан 60. став 4. Закона о пољопривредном земљишту);

ђ) да достави Предлог годишњег програма Општинском већу на разматрање и утврђивање

е) да достави Предлог годишњег програма Скупштини општине на разматрање и доношење;

ж) да по истом поступку, уколико буде потребно, изради Предлог измене и допуне Годишњег програма заштите, уређења и коришћења пољопривредног земљишта на територији општине Ћићевац.

IV – За обављање задатака из тачке III овог решења, чланови Комисије запослени у Општинској управи Ћићевац, немају право на накнаду за рад у Комисији.

V- Стручну обраду аката, других материјала, организационе и административне послове за Комисију врши Одсек за буџет, финансије и јавне набавке Општинске управе Ћићевац.

VI- Решење објавити у “Службеним листу Општине Ћићевац“.

ОПШТИНСКО ВЕЋЕ ОПШТИНЕ ЋИЋЕВАЦ

Бр.: ­­320-22/19-02 од 25.11.2019. године

 ПРЕДСЕДНИК

 Златан Кркић, с.р.

67.

На основу члана 64. став 1. тачка 2) Статута општине Ћићевац (''Сл. лист општине Ћићевац'', бр. 3/19) и члана 5. Одлуке о студентским стипендијама (''Сл. лист општине Ћићевац'', бр. 20/15), Општинско веће општине Ћићевац, на 195. седници одржаној 13.11. 2019. године, донело је

РЕШЕЊЕ

О ИМЕНОВАЊУ ЧЛАНОВА КОМИСИЈЕ ЗА СТИПЕНДИРАЊЕ СТУДЕНАТА

1. За чланове Комисије за стипендирање студената факултета, именују се:
2. Иван Газибарић, професор, за председника,
3. Татјана Илић, професорка, за члана и
4. Небојша Милетић, професор, за члана.
5. Чланови комисије именују се на период од четири године.
6. Решење објавити у ''Сл. листу општине Ћићевац''.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 612-7/19-02 од 13.11.2019. године

 ПРЕДСЕДНИК

 Златан Кркић, с.р.

68.

На основу члана 46. Закона о локалној самоуправи („Сл. гласник РС“, бр. 129/07, 83/14 – др.закон, 101/16 – др.закон и 47/18), члана 64. Статута општине Ћићевац („Сл. лист општине Ћићевац“, бр. 3/19), Општинско веће општине Ћићевац, на 196. седници одржаној 25.11.2019. године, доноси

Р Е Ш Е Њ Е

О ДАВАЊУ САГЛАСНОСТИ

1. ДАЈЕ СЕ САГЛАСНОСТ Народној библиотеци „Ћићевац“ на Правилник о изменама Правилника о платама именованих лица и о звањима, занимањима и платама запослених, бр. 224 од 13.11.2019. године.
2. Решење објавити у „Службеном листу општине Ћићевац“.
3. Решење доставити: Народној библиотеци „Ћићевац“ и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 120-1/19-02 од 25.11.2019. године

 ПРЕДСЕДНИК

 Златан Кркић, с.р.

**С А Д Р Ж А Ј**

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

 Страна

64. Решење о расписивању Јавног конкурса за доделу студентских стипендија за школску

 2019/2020. годину......................................................................................................................... 1

65. Решење о разрешењу чланова Комисије за израду Предлога годишњег програма

 заштите, уређења и коришћења пољопривредног земљишта на територији општине

 Ћићевац .......................................................................................................................................... 3

66. Решење о образовању Комисије за израду Предлога годишњег програма заштите,

 уређења и коришћења пољопривредног земљишта на територији општине Ћићевац........... 3

67. Решење о именовању чланова Комисије за стипендирање студената...................................... 4

68. Решење о давању сагласности Народној библиотеци „Ћићевац“ на Правилник о

 изменама Правилника о платама именованих лица и о звањима, занимањима и платама

 запослених....................................................................................................................................... 4

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТОПШТИНЕ ЋИЋЕВАЦ ЗА 2019. ГОДИНУГодишња претплата износи 2.000,00 динараНаруџбе слати на Општинску управуУПЛАТУ ВРШИТИ НА РАЧУН 840-742351843-94ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260